Frivilligcenter Billund tilbyder kursus i rekruttering af frivillige | Billund Ugeavis | Ugeavisen.dk
Du er her: Forside - Billund Ugeavis - Skriveværksted på Frivilligcenter Billund om fundraising
Du er her: Forside - Billund Ugeavis - Frivilligcenter Billund tilbyder kursus i rekruttering af frivillige
Kurset foregår i Frivilligcenter Billund i Grindsted. Arkivfoto: Martin Ravn
Billund: Onsdag den 25. september kl. 17-20 vil Torsten Højmark Blunck Hansen fra Center for Frivilligt Socialt Arbejde lede et kursus om rekruttering i Frivilligcenter Billund. Udgangspunktet for kurset er problemstillingen om at lokke flere frivillige til foreningerne - og fastholde dem.
På dette kursus får deltagerne solid viden om, hvordan man rekrutterer frivillige, som bliver i foreningen. Man vil høre, hvorfor al rekruttering skal tage udgangspunkt i de frivilliges egen motivation - drivkraften bag det frivillige engagement. Med sig fra kurset får man redskaber til at tilrettelægge en god rekrutteringsproces fra start til slut, fortæller kursusleder Torsten Højmark Blunck Hansen i en pressemeddelelse.
Uden aktive og engagerede frivillige, intet foreningsliv. Derfor er rekruttering af frivillige en af de vigtigste kerneopgaver for enhver forening, frivillig organisation, og ethvert initiativ eller projekt. Sidste tilmeldingsdato er onsdag den 18. september kl. 12 på Frivilligcenter Billunds telefon eller mail.